पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के प्रसार को रोकने तथा कोरोना की चेन तोड़ने के लिए सरकार द्वारा विभिन्न प्रकार की पाबंदियां लागू की हुई है। प्रशासन के अधिकारियों द्वारा गाइड लाइन की पालना के लिए लगातार लोगों को समझाइश के साथ कार्रवाई भी की जाती है। उपखंड अधिकारी कपिल शर्मा के निर्देश पर नायब तहसीलदार सवाई माधोपुर की टीम ने दो विवाह समारोह में गाइड लाइन की पालना नहीं होने पर चालान काटकर जुर्माना वसूला।
नायब तहसीलदार सियाराम बैरवा ने बताया कि चंदन मैरिन गार्डन में सोशल डिस्टेंसिंग की पालना नहीं होने पर पांच हजार एवं छाबड़ी चौक आलनपुर विवाह कार्यक्रम आयोजक से पांच हजार रुपए का चालान काटकर जुर्माना वसूला। इसी प्रकार ग्राम बंबोरी के शिव कॉलोनी में दो दुकानाँ रात्रि साढे 9 बजे खुली होने पर दोनों दुकानों को सीज किया गया।
टीम में नायब तहसीलदार के साथ भू अभिलेख निरीक्षक बाबूलाल पूर्विया, पटवारी श्रीधर गुप्ता, पुलिस कर्मी मदनमोहन, धनजी सहित अन्य लोग शामिल थे। टीम ने अन्य स्थानों पर मैरिज गार्डन एवं शादी समारोह में गाइड लाइन की पालना की जांच की। वहीं मास्क नहीं लगाने पर 32 व्यक्तियों के खिलाफ 46 सौ रुपए का चालान किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn